API hooking revealed - CodeProject 10,752,498 members (85,239 online) Sign in
Last Visit: 31-Dec-99 18:00 Last Update: 23-Jul-14 19:33Refresh« Prev1234567891011 Next » Bezoek Kumamoto en Miyazaki | Quantum of the Seas® | Royal Caribbean®
met de Quantum of the Seas® 5-Sterne (Cruise Nr. 328631)
6-daagse cruise vanaf Shanghai
Cruise nr.: 328631 ﻿ Onderwêreld – Fanie Viljoen
Tuis > Afrikaans > Onderwêreld
by Fanie Viljoen - 1st August 2015 12th February 2018 1140807
Greg Owen is die hoofseun van ’n privaat seunskool wanneer Eckardt Wilken, ’n buitestander, in matriek by hulle aansluit.
Reeds met die inisiasie van nuwelinge vorm ’n band tussen die twee seuns. Eckardt erken dat hy ’n voortreflike rekenaar-hacker is en lei Greg in die geheime van die onderwêreld in wat hom, onwillekeurig, in ’n gevaarlike avontuur intrek. Met Eckardt se skielike en geheimsinnige verdwyning begin Greg alles wat hy voorheen as vanselfsprekend aanvaar het, bevraagteken.
Die skrywer het uitvoerige navorsing gedoen oor kuberkraking en dit, tesame met ’n goed geskrewe en gekonseptualiseerde storielyn, maak vir spannende leesstof.
Klik hier en koop Onderwêreld aanlyn.
Klik hier en bestel die skooluitgawe van Onderwêreld.
Onderwêreld in die klaskamer
Onderwêreld is vanaf 2017 die voorgeskrewe boek vir matriek (Afrikaans Huistaal). Dit is ook op 31 Oktober 2016 bevestig met hierdie omsendskrywe van die Departement van Onderwys (klik om te vergroot):
Die skooluitgawe van die roman sal sentraal deur die Departement van Onderwys aangekoop en versprei word. Indien jy egter nou al self vir jou ‘n kopie van die skooluitgawe wil aanskaf, stuur ‘n e-pos aan Mariette by lectio@iafrica.com
Of klik hier om hulle webblad te besoek.
Die ATKV hou van tyd tot tyd kongresse waar kenners Onderwêreld bespreek. Kontak asseblief vir Rozeldi Trollip by die ATKV om jou plek te bespreek en die venue te bevestig: RozeldiT@atkv.org.za
Henk Viljoen van Best Books reël ook addisionele werkswinkels landswyd. Kontak hom by henk.viljoen@nb.co.za
Fanie Viljoen het saam met dr. Riens Vosloo aan ‘n nuwe omvattende studiewerkgids gewerk. Dit het meer as 500 vrae vir Onderwêreld en is onontbeerlik vir elke klas.
Laat die skrywer self die voorgeskrewe boek vir jou en jou leerders ontsluit. Die gids is nou beskikbaar. Vra daarvoor by jou naaste boekwinkel, of klik hier om dit by ‘n internetboekwinkel te bestel.
Andersins, stuur ‘n e-pos aan henk.viljoen@nb.co.za. Henk sal jou verwys na boekhandelaars in jou omgewing.
Die Best Books studiewerkgids is ‘n alreeds ‘n topverkoper op die Raru-webblad:
Jy kan ook studiewerkgidse van ander voorgeskrewe werke op die webblad kry.
Belangrike nota: As jy iewers op die internet nog op ‘n ou PDF-studiegids van Onderwêreld afkom, neem asseblief kennis dat dit nie op ‘n Graad 12 Huistaal- vlak geskryf is nie. Best Books se studiewerkgids is ‘n volledige bywerking van die ou gids wat jare gelede op die internet geplaas is. Daar is vollediger en meer toepaslike inligting in die Best Books-gids wat matrieks ten volle sal toerus vir die eksamen.
Daar is gedeeltes in die addisionele inligting van die skooluitgawe (eerste uitgawe) wat nie korrek is nie, of onvolledig is. Klik asseblief op die onderstaande skakel vir gedeeltes wat in die tweede uitgawe reggestel gaan word.
André Stolz se toneelgeselskap reis een keer per jaar deur die land met ‘n Onderwêreld-toneelstuk.
Indien jy wil hê hulle moet by jou skool aandoen, kontak gerus so gou as moontlik vir André. Die toerprogram word alreeds vroeg in die jaar vasgemaak.
Kyk na die reeks video’s
Op YouTube is ‘n reeks video’s waarin Fanie oor Onderwêreld praat. Klik hier, of kyk op die YouTube-kanaal “FanieViljoenFlieks“.
Onderwêreld is ook as e-boek en luisterboek beskikbaar. Die luisterboek is op Amazon se webblad beskikbaar.
Meer inligting vir onderwysers en leerders
Klik op die skakels vir artikels oor Onderwêreld:
Fanie Viljoen se Onderwêreld as voorbeeld van die gesag- en magstryd in die jeugroman.
‘n Video opgeneem by LOK 2017
Video opgeneem by LOK 2017: Onderwêreld in my klaskamer.
Klik hier en teken in op Fanie se nuusbrief vir Laerskole.
Klik hier en teken in op Fanie se nuusbrief vir Hoërskole.
Viljoen verdien ’n veertjie in sy hoed vir die uitstekende navorsing wat hierdie boek voorafgegaan het. Hy gebruik werklike rekenaarvirusse en sisteme, en maak die prosesse van hacking vir enige leser verstaanbaar.
Wat Onderwêreld verder belangrik maak, is dat dit ’n inligtingstuk is wat jou sal ruk, omdat dit ’n deel uitmaak van ons elkeen se alledaagse, moderne lewens. Dit laat jou die moontlikheid van die Internet as slagveld besef – Wêreldoorlog III en IV tegelyk, met die natuur en die digitale (onder-) wêreld wat ons bedreig.
Onderwêreld weerspieël akkuraat die sleng wat hoërskoolleerlinge gebruik en bevraagteken die sportmal wenmentaliteit in skole. Dit beeld ook die vrylik beskikbare pornografie op die Internet, drank, dwelms en seks uit waartoe tieners hul wend.
Dit skets die harde werklikheid waarin hoërskoolleerlinge hul vandag bevind – ek kan jou waarborg dit is nie meer die sorgelose dae waarin kaalvoet-Boksombendes gestig word nie.
Hierdie boek is daarom belangrike kritiek op ons samelewing. As jy wil, kan jy glo dat ons nog in die era leef waar dinge in rekenaarterme óf “OK” óf “Cancel” is.
Onderwêreld, nes Viljoen se BreinBliksem, verdien om as Afrikaanse jeuglektuur bekroon en, belangriker nog, geléés te word.
Pieter Schuurman (Beeld) 7 November 2008
Onderwêreld is ’n spanningsvolle eietydse verhaal, wat so reg in die smaak van baie tienerseuns behoort te val. Hulle behoort al die rekenaar/internet-inligting interessant te vind; ekself het maar ’n bietjie ‘gebattle’ met al die rekenaarterminologie! Maar dan kan selfs ’n rekenaarongeletterde nie anders as om betrokke te bly nie, want die storielyn is so spanningsvol.
Ek dink nie ons het al voorheen ’n soortgelyke tema vir tieners in Afrikaans gehad nie. Lekker leesstof veral vir seuns, waar die skrywer ook deeglik navorsing oor sy materiaal gedoen het met die gee van ’n Bronnelys; en die Wet op Elektroniese Kommunikasie en Transaksies.
’n Deeglike stukkie werk. Aanbeveel.
Lona Gericke (IBBY SA) Desember 2008
Die boek is goed nagevors en die hantering van die aanloklike gegewe oor kaping is pluspunte. Die leser word subtiel teen verleiding op daardie gebied gewaarsku. Die boek boei enduit en die taalgebruik is tipies van dit wat ’n mens van daardie wêreld verwag.
Rapport Tydskrif – 26 Oktober 2008
Selde sit ek helder oordag by my lessenaar en lees skelmpies ’n storieboek. Onderwêreld het my van meet af meegesleur. Viljoen vleg ’n tiener-met-’n-probleem-storie en ’n speurverhaal netjies saam binne die koshuis-milieu.
Die inligting wat hy oor kubermisdaad inwerk, verleen ’n nuwe dimensie aan bekende patrone en help spanning bou.
Meer ervare rillerlesers sou dalk beter as ek die spore kon volg en vooruitloop, maar Viljoen se jakkalsdraaie het my telkens uitasem gelaat. Soos in sy vorige boek vir jong volwassenes, BreinBliksem, slaan sy verhaal ’n mens tussen die oë, maar van lekkerkry lees jy voort, ook omdat die karakters se emosionele motivering oortuigend is.
Viljoen skep leesaas vir lui seunslesers, en plesier vir enigeen wat ’n slim uitgewerkte riller geniet.
Coenraad Walters – Boeke Insig #6 Somer
Soos met BreinBliksem, is hier weer ’n treffer vir Millenniërlesers uit die pen van die veelsydige en bekroonde jeugskrywer, Fanie Viljoen.
Deur middel van uitstekende navorsing word die eietydse probleme van kubermisdaad en tienerselfmoord verweef in ’n tipiese rykmanskool- en koshuisstorie.
Die boek bevat kort, vinnig leesbare hoofstukke, met ’n nabootsing van virtuele tipografie en hipernetwerk-woordeskat wat die elektroniese wêreld van kommunikasie en transaksies treffend uitbeeld.
Die teks sal as jeugletterkunde die verbeelding van (waarskynlik hoofsaaklik manlike, maar selfs ook nuuskierige vroulike) lesers kan aangryp om ’n spanningsvolle leeservaring te verseker.
Die verhaal voldoen aan die funksies van jeugliteratuur daarin dat dit die emosionele krisisse van die hoofkarakter waarmee lesers kan identifiseer uitbeeld, sonder pretensie die maatskaplike konteks van korrupsie ontmasker, en die verwagtingshorison en leefwêreld van tienerlesers in tienerafrikaans betekenisvol uitbrei en verryk.
Dr. Estelle Kruger
Kom daar dalk moontlik iewers n fliek van ‘Onderwêreld’ ??
Leandri, jammer vir die laat antwoord. Ek hoop iemand sal die een of ander tyd ‘n fliek maak. Daar is nie op die oomblik enige planne nie.
Daar is egter ‘n toneelstuk wat jaarliks sal toer solank die boek voorgeskryf word. Kontak gerus vir Andre Stolz op Facebook vir meer besonderhede oor die toneelstuk.
As enige iemand my asb kan help. ek is opsoek na die Luisterboek van Onderwereld, vir my seun. Hy is vlg jaar is grad 12 en sukkel baie om te lees. Daarom die luisterboek vir voorgeskrewe. Ek kan een kry maar moet in Dollars betaal en sien nie kans vir dit nie. Daar moet tog iewers in Suid-Afrika iemand wees wat dit ook kan verkoop
Riana, baie dankie vir jou boodskap. Slegs Audible van Amazon het tans Afrikaanse luisterboeke. Ek vermoed Suid-Afrikaanse webblaaie beskik nie oor die tegnologie om dit te akkomodeer nie. Jy kan egter met ‘n bankkaart betaal. Amazon se stelsel sal self die Rand na Dollar omskakel. Talle Suid-Afrikaners koop op hierdie manier by Amazon. Dit is ook baie veilig.
Groete en sterkte met jou seun se matriek. Ek hoop hy geniet die boek.
Mirinda vd Mescht
Hello, ek het die Best Books se studiegids gekoop, maar waar kan ek die antwoordblad kry om hom te toets?
Mirinda, die antwoorde is op die uitgewer se webblad. http://www.nb.co.za/Books/19589
Hi Fanie kan jy my dalk help met die ses fase van die intrige van die Roman
Wat sal jy sê is die hoof tema van die boek?
Wat is die milieu van die boek?
Wat is die ironiese wending of afloop van die roman
Hallo Franco, dankie vir jou vrae. Ek sal dit ongelukkig nie hier kan antwoord nie. Kry gerus die Studiewerkgids. Dit sal al jou vrae en meer beantwoord: https://raru.co.za/raf48ph2a/books/1902793-studiewerkgids-onderw-reld-graad-12-ht-fanie-viljoen-paperback
1st January 2013 24th February 2017 010187
1st January 2006 27th August 2015 15223